Forsinkelser og aflysninger på flyafgange onsdag sætter nu sit præg på torsdagens flytrafik fra det norske selskab.

Onsdag kunne vi på TV2 Nord fortælle, at Norwegian fly på ruten mellem København og Aalborg Lufthavn igen og igen bliver aflyst eller forsinkede. Og det fortsætter torsdag. Afgangen fra Aalborg Lufthavn til København torsdag morgen klokken 7.00 blev aflyst på grund af de mange aflysninger og forsinkelser torsdag. - Det er efterdønninger fra i går. Situationen er den af crewet skal overholde deres lovpålagte hviletid. Vi beklager aflysningen over for de berørte passagerer og de ulemper, denne medfører, siger informationschef i Norwegian, Daniel Kirchhoff. Der er dog fundet nye sæder til samtlige passagerer fra afgangen. - De fik en SMS i går eftermiddag, og de er alle blevet flyttet til den afgang, der letter her klokken 08.40, fortæller Daniel Kirchhoff.